Dildora Kasimova брендининг Kashmir номли либослар тўплами ўтган якшанба куни тақдим этилди. Ҳиндча элементлар, ўзбек бахмали, ёрқин атлас, қора тўрлар ва ажойиб аксессуарлар, буларнинг барчасини намойишда кўриш мумкин бўлди. Куз-қиш16/17 мавсуми либослар тўплами тақдимоти қай тарзда ўтганлиги ҳақида қуйидаги шарҳимизда ўқинг.\nДизайнер Дилдора Қосимованинг Kashmir номли либослар намойиши 30 октябрь куни Бобур ресторанида бўлиб ўтди. Дизайнер Кашмирнинг нафис ва ҳушбўй ифоридан илҳомланган ҳолда ўз тўпламида, замонавий тенденциялар ва ўзбек матоларининг уйғунлашувига асосланган замонавий кўринишларни акс эттирган.\nКашмир – қадим асрлардан буён Ҳиндистон, Хитой ва эрон-мусулмон дунёси билан кўприкни ҳосил этиб келган қадимий ер. Кашмир тарихи хилма-хил бўлиб, унда турли маданиятлар, динлар ва анъаналар уйғунлашган. Мазкур факт бу ҳудудни ҳар томонлама ўзгача эканлигини намоён қилади. Дилдоранинг мазкур либослар тўплами ҳам ана шундай. ​\nТўплам бахмал, атлас, тўр, тошлар ва трикотажга бой бўлди. Дизайнер дадиллик ила турли ҳил услубларни ва матоларни уйғунлаштирган. Образларни эса ёпинчиқлар билан янада тўлдирган бўлиб, фактуралар билан ишлаган. Либослардаги кесмалар, шаффов матолар умумий кўринишга янада латофат ва нафисликни бахшида этган.\nДизайнер оммани башанг либослар ва нафис кўринишлар билан ром этди.\nШунингдек, атлас ва бахмалдан яралган пижама услубидаги костюмлар билан лол қолдирди.\nТрикотаж ва сўзанадан тикилган миллий ёпинчиқлар уйғунлашувидан иборат Casual услубидаги футболкалар.\nҲар бир кўриниш Dildora Kasimova брендининг аксессуарлари билан тўлдирилган бўлиб, улар ўз ичига клатч, салла, шляпалар, зирак, маржон ва бош учун безакларни олди.\nТадбирда мусиқий кайфиятни саунд-продюссер Камрон Тўйчиев таъминлади.\nКеча бошловчиси ва ўриндошликдаги репортер сифатида myday.uz сайти бош муҳаррири Салима Солихова бўлди.\nДизайнер ва Dildora Kasimova бренди асосчисини қўллаб-қувватлаш учун энг яқин дўстлар, ҳамкасблар, гўзалликка ошно бўлганлар ва албатта Дилдоранинг ижоди шайдолари ташриф буюришди.\nКеча меҳмонлари Камилла Мирзаахмедова ва Лала Рахматуллаева\nThe Black Quail асосчиси ва дизайнер Пахлавон Турдиев\nСаунд-продюссер Камрон Тўйчиев ва хонанда Шадиша\nСтилистлар Леонора Цой ва Ольга\nНаргиз Умурзоқова, myday ҳаммуассиси Катерина Фоминых билан бирга\nШунингдек, намойишнинг бошқа меҳмонлари\nKashmir либослар тўпламининг барча суратлари билан бу ерда танишинг.\nДилдора Қосимова myday pop-up store 13/25 иштирок этган бўлиб, унда Қорақалпоғистонга бағишланган муаллифлик бомберини тақдим этган эди.\nМазкур бомберни замонавий мода дефилесида Ганя Усмонова тақдим этган эди.\nЭксклюзив myday by Dildora Kasimova футболкасини Urban дўконида харид қилиш мумкин.​\nМанзил: Бобур кўчаси, 34\nМўлжал: «Бобур» бизнес маркази\nТелефон: +99897 7720888\nНашр санаси: 01-11-2016